OzLabs/hebrew-wiki-articles huggingface dataset:
יהודה מזור

פרופ׳ יהודה מזור (Mazur; 17 באפריל 1925 – 25 באפריל 2004) היה כימאי ישראלי. עמד בראש המחלקה לכימיה אורגנית במכון ויצמן.

==ביוגרפיה==
נולד בלודז' שבפולין לאיטה ואליעזר מזור, שהקים עם אחיו את חברת "האחים מזור" בפולין. באוגוסט 1939, חודש לפני פרוץ מלחמת העולם השנייה, ביקר אביו בארץ ישראל לרגל עסקיו. זמן קצר לאחר מכן הצליח האב להעלות את אשתו וילדיו ובהם הבן יהודה.

למד כימיה באוניברסיטה העברית בירושלים. את עבודת המאסטר עשה אצל פרופ' משה ויצמן. במלחמת העצמאות שירת בחיל המדע. בשנות ה-50 למד במכון הטכנולוגי של ציריך, שם עשה את עבודת הדוקטורט. בתקופת שהותו בשווייץ הכיר את פני ינקו, ילידת איטליה. השניים נישאו ונולדו להם שני בנים - יאיר ועמוס.

בשנת 1954 הצטרף למחלקה לכימיה אורגנית במכון ויצמן. בין השנים 1960 – 1962 שימש כראש המחלקה בפועל, וניצח על הקמת הבניין החדש לכימיה אורגנית שנפתח בשנת 1964. בשנת 1963 הועלה לדרגת פרופסור חבר. משנת 1979 ועד לפרישתו לגמלאות בשנת 1990 שימש כראש המחלקה. בשנת 1984 נבחר לסגן יו"ר המועצה המדעית.

בין תחומי מחקריו העיקריים: כימיה של סטרואידים, ויטמין D ושימוש בהיפרצין כחומר אנטי ויראלי. פרסם כ-200 מאמרים בתחומי עיסוקו.

בשנת 1979 פיתח יחד עם פרופ' שמואל אדלשטיין את התרופה אלפא D3 של חברת "טבע" לחולי כליות ואוסטיאופורוזיס. בשנת 1988 עסק עם פרופ' דוד לביא בפיתוח תרופתי של החומר היפרצין לחולי איידס וסרטן המוח.

בין תלמידיו פרופ' מודי שבס, פרופ׳ צבי הכהן, ד"ר עמירם הירשפלד, ופרופ' אמנון יוגב.

נפטר בשנת 2004, בגיל 79.

==הערות שוליים==

קטגוריה:אנשי העלייה החמישית
קטגוריה:כימאים ישראלים
קטגוריה:כימאים יהודים
קטגוריה:ישראלים ילידי פולין
קטגוריה:בוגרי האוניברסיטה העברית בירושלים
קטגוריה:סגל מכון ויצמן למדע: כימיה
יהודה
קטגוריה:אישים הקבורים בבית הקברות ירקון
קטגוריה:ישראלים שנולדו ב-1925
קטגוריה:ישראלים שנפטרו ב-2004
יהושע מזור

יהושע מזור (15 בדצמבר 1900 – 2 ביולי 1976) היה מחלוצי תעשיית היהלומים בישראל ונשיא "בני ברית" בישראל.

==ביוגרפיה==
ישראל יהושע מזור נולד ברדזיוב שבפולין לרב מאיר צבי מזור, שהיה רב בזגורוב, ברדזיוב ובוורשה, ולרחל, בתו של הרב אברהם אבא גרינפלד, שהיה רב בזגורוב. בצעירותו קיבל חינוך דתי ולאחר מכן השתלם בלימודים כלליים באוניברסיטאות ורשה, המבורג וציריך. באוניברסיטת ציריך קיבל בשנת 1925 תואר דוקטור לכלכלה ומדעי המדינה. את הדיסרטציה: "סוגיית האינטֶרבֶנציוניזם במערכת של אינדיבידואליזם כלכלי", שנכתבה בהנחיית הכלכלן מנואל זַייצֶב (Manuel Saitzew), פרסם כספר.

בשנות ה-30 ביקר בארץ ישראל מספר פעמים למטרת השקעות ועסקים, ובמרץ 1939 התיישב בארץ בקביעות. בארץ המשיך להפעיל עם אחיו אליעזר מזור ואליהו מזור את חברת "אחים מזור" שהקימה המשפחה בפולין לפני מלחמת העולם הראשונה. בשנת 1941 יסדה החברה מפעל ליהלומים, שהיה מהראשונים בתעשיית היהלומים בארץ ישראל ופעל עד סוף שנות ה-50.

מזור היה פעיל מרכזי במסדר "בני ברית", שימש חבר מועצת הנגידים של המסדר העולמי, עמד בראשות ועדות שונות של "בני ברית" וכיהן כנשיאו בישראל. כמו כן היה חבר ההנהלה של אגודת ידידי אוניברסיטת תל אביב ושל אגודת ידידי אוניברסיטת בר-אילן.

==משפחתו==
בשנת 1932 נשא לאשה את רבקה (אירנה) ברציובסקי. בתו הייתה ריטה גור, אלמנתו של מרדכי גור, ובנו היה האדריכל אדם מזור.

==ספרו==
<div style="direction: ltr;">
* Israel Szyja Mazur, Das Problem des Interventionismus im System des ökonomischen Individualismus: mit einem Rückblick auf die Vorgeschichte des Problems, Zürich: H. Hasch, 1925. 
</div>

==קישורים חיצוניים==
*

קטגוריה:בוגרי אוניברסיטת ציריך
קטגוריה:ישראלים ילידי פולין
קטגוריה:אנשי העלייה החמישית
קטגוריה:יהלומנים ישראלים
יהושע
קטגוריה:נשיאי בני ברית ישראל
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1900
קטגוריה:ישראלים שנפטרו ב-1976
One Day in Your Life (שיר)

One Day in Your Life (מילולית: יום בחייך) הוא שיר של הזמר והיוצר מייקל ג'קסון. השיר הופץ בהוצאת מוטאון ב-1975, כסינגל השלישי מתוך אלבום האולפן הרביעי של ג'קסון, Forever, Michael.
ב-1981, השיר הופץ בשנית, באלבום האוסף הנושא את אותו שם, לאחר ההד התקשרותי הגדול שיצר האלבום, Off the Wall, למרות שג'קסון הוציא אותו תחת חברת תקליטים שונה.

==מיקומי שיא ==

==קישורים חיצוניים==

== הערות שוליים ==

קטגוריה:שירי 1975
קטגוריה:שירי 1981
קטגוריה:שירי מייקל ג'קסון
קטגוריה:שירים באנגלית
קטגוריה:בלדות R&B
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים בהוצאת מוטאון
תבנית אסוציאטיבית

במתמטיקה, תבנית אסוציאטיבית היא תבנית ביליניארית המוגדרת על אלגברה, ומקיימת את החוק <math>\ (x*y,z) = (x,y*z)</math>. נקראת גם תבנית אינווריאנטית. לתבניות אסוציאטיביות תפקיד מרכזי בכמה טיפוסים של אלגברות מממד סופי.

== דוגמאות ==

* אלגברה אסוציאטיבית מממד סופי שמוגדרת עליה תבנית אסוציאטיבית לא מנוונת נקראת אלגברת פרובניוס. קיומה של התבנית יוצר דואליות בין המודולים הימניים והשמאליים של האלגברה, ומוביל לתורת הצגות הדוקה ועשירה.

* בכל אלגברת לי מממד סופי מוגדרת תבנית קילינג, לפי <math>\ (a,b) = \operatorname{trace}(\operatorname{ad}a \cdot \operatorname{ad}b)</math>. תבנית זו היא אכן אסוציאטיבית: <math>\ (a,[b,c]) = ([a,b],c)</math>.

* באלגברת הרכבה, תבנית הנורמה מגדירה תבנית ביליניארית שאינה מנוונת. אם התבנית הזו אסוציאטיבית, אומרים שהאלגברה סימטרית.

קטגוריה:אלגברה ליניארית
קטגוריה:תורת החוגים
בוקר טוב אדון פידלמן

250px
250px
בוקר טוב אדון פידלמן הוא סרט קולנוע דרמטי ישראלי בבימויו של במאי הקולנוע יוסי מדמוני ובכיכובו של השחקן ששון גבאי.
הסרט יצא לבתי הקולנוע באוגוסט 2011.
זהו הסרט השני ברווחיותו בקופות הכרטיסים בישראל בשנת 2011.

==עלילה==
עלילת הסרט מתרחשת בבית מלאכה קטן בדרום תל אביב שמתמחה בחידוש רהיטים עתיקים. אחד משני השותפים, מקסים מלמוד (רמי דנון), נפטר בתחילת הסרט, ומוריש את חלקו דווקא לבנו של יעקב פידלמן, שותפו (ששון גבאי).
פידלמן האב הוא בעל מקצוע מיומן וקפדן, אולם חסר הבנה בעניינים פיננסיים, תחום בו טיפל מלמוד. עקב כך, נקלעת הסדנה לקשיים כלכליים והבנקים מסרבים להעניק אשראי לפידלמן.
בנו של פידלמן, נוח (נבו קמחי), הוא עורך דין המנוכר מאביו. בגלל הקשיים הכלכליים והפוטנציאל הנדל"ני של הסדנה, הוא מעוניין שאביו יפרוש לגמלאות וכך יוכל למכור את הסדנה ליזמי נדל"ן. הדבר מערער עוד יותר את יחסיהם של השניים, הגרועים ממילא.

לסדנה מגיע צעיר מסתורי שעונה לשם אנטון (הנרי דוד) שברח מהבית, ומתקבל לעבוד כשולייתו של פידלמן. אנטון מתגלה גם כבעל רצון ללמוד וגם כבעל כישורים מתאימים כעובד.

על מנת להציל את הסדנה הכושלת, מציע אנטון, שמתגלה גם כפסנתרן מחונן, לשפץ פסנתר סטיינוויי מן המאה ה-19, אותו גילה בין הרהיטים בסדנה, ולמכרו ב-100,000 דולר.

בינתיים מתאהב אנטון באשתו ההרה של נוח, חוה (שרה אדלר), אשה רגישה ובעלת חוש אסתטי. חוה חשה שבעלה מעדיף את עסקיו ומזניח אותה ובינה לאנטון מתפתח קשר רומנטי.
עכשיו נוח ואנטון מתחרים על ליבה של חוה.

==שחקנים==
* פידלמן - ששון גבאי 
* נוח - נבו קמחי 
* אנטון - הנרי דוד 
* חוה - שרה אדלר 
* מלמוד - רמי דנון 
* אניטה - רות גלר
* נערת ליווי (מאהבת מלמוד) רותי בורנשטיין 
* נערת ליווי - סופיה אוסטריצקי

==מועמדויות ופרסים==
לצד הצלחה רבה בקופות בישראל זכה הסרט להצלחה בפסטיבלים בעולם: פרס התסריט לשנת 2011 בפסטיבל סאנדנס, הפסטיבל החשוב בארצות הברית, פרס "הסרט הטוב ביותר" בפסטיבל קרלובי וארי בצ'כיה מהחשובים בעולם, ועוד פרסים רבים בפסטיבלים בינלאומיים. הסרט השתתף בעשרות פסטיבלים ברחבי העולם, ונמכר להפצה מסחרית בארצות הברית ובאירופה. הסרט מועמד בשנת 2011 לפרס אופיר. כמו כן הסרט זכה בפסטיבל ירושלים בפרס הסרט הטוב ביותר, העריכה והמוזיקה.

==קישורים חיצוניים==

* 
* 
* 
* 

==הערות שוליים==

קטגוריה:סרטים ישראליים
קטגוריה:סרטים ישראליים משנת 2011
קטגוריה:תל אביב-יפו בקולנוע
פעולה אסוציאטיבית

במתמטיקה, פעולה אסוציאטיבית היא פעולה בינארית המקיימת את חוק הקיבוץ. כלומר, אם נסמן את תוצאת הפעולה על איברים <math>a, b</math> על ידי <math>a*b</math> אז הפעולה מקיימת לכל <math>\ a,b,c</math> את השוויון <math>\ a*(b*c) = (a*b)*c</math>. פעולות החיבור והכפל של מספרים הן דוגמאות חשובות לפעולות אסוציאטיביות. דוגמה כללית יותר היא פעולת ההרכבה של פונקציות (ראו להלן). קיימות עוד פעולות אסוציאטיביות רבות, כמו כפל מטריצות.

לפעולות אסוציאטיביות תפקיד מרכזי באלגברה מופשטת – מערכת הכוללת קבוצה עם פעולה אסוציאטיבית נקראת חבורה למחצה, והנחות נוספות על הפעולה מוליכות להגדרה של מונויד ושל חבורה. בחוג הכפל הוא אסוציאטיבי (והחיבור הוא אסוציאטיבי וקומוטטיבי, ומתקיים חוק הפילוג של החיבור ביחס לכפל). באלגברה נלמדות גם מערכות שבהן הכפל אינו אסוציאטיבי.
__ללא_תוכן__
== פעולות בכמה איברים ==

הרכבה של פעולות מאפשרת להגדיר בעזרת פעולה בינארית גם פעולות על מספר כלשהו של משתנים. למשל, בארבעה משתנים קיימות הפעולות <math>\ (x_1,x_2,x_3,x_4) \mapsto x_1*(x_2*(x_3*x_4)), \, x_1*((x_2*x_3)*x_4), \, (x_1*x_2)*(x_3*x_4),\, (x_1*(x_2*x_3))*x_4,\, ((x_1*x_2)*x_3)*x_4</math>. מספר הפעולות השונות שאפשר להגדיר באופן הזה, כאשר * הוא אופרטור בינארי, הוא מספר קטלן. אם הפעולה אסוציאטיבית, כל הפעולות יתנו אותה תוצאה.

== הכללות == 

בדרך כלל המונח "פעולה אסוציאטיבית" מתייחס, כאמור, לפעולה בינארית, כלומר לפונקציה <math>\ A \times A \rightarrow A</math>. עם זאת למלה "פעולה" יש גם משמעות רחבה יותר, והיא עשויה לחול על כל פונקציה דו-מקומית <math>\ A\times B \rightarrow C</math>. במצב שבו מוגדרות פעולות <math>\ f: A \times B \rightarrow X</math>, <math>\ g : B \times C \rightarrow Y</math>, וכן <math>\ a: X \times C \rightarrow \Omega</math> ו-<math>\ b: A \times Y \rightarrow \Omega</math>, אומרים שהמערכת אסוציאטיבית (או שאחת הפעולות אסוציאטיבית ביחס לאחרות) אם הדיאגרמה
: <math>\ \begin{array}{ccc} A \times B \times C & \longrightarrow^{1\times g} & A \times Y \\ \downarrow^{f \times 1} & & \downarrow^{b} \\ X \times C & \longrightarrow^{a} & \Omega \end{array}</math> קומוטטיבית. 
הרכבה של פונקציות היא אסוציאטיבית במובן הכללי הזה: לכל שלוש פונקציות <math>\ X \stackrel{f}{\rightarrow} Y \stackrel{g}{\rightarrow} Z \stackrel{h}{\rightarrow} U</math> מתקיים <math>\ (h \circ g) \circ f = h \circ (g \circ f)</math>. גם פעולת הכפל בסקלר של מודול M מעל חוג R היא אסוציאטיבית במובן דומה: לכל <math>\ a,b \in R</math> ו-<math>\ v \in M</math> מתקיים <math>\ a(bx) = (ab)x</math>.

==היעדר תלות בקומוטטיביות==

אין קשר ישיר בין אסוציאטיביות לתכונה אחרת של פעולות בינאריות, קומוטטיביות: 
* ישנן פעולות שהן גם קומוטטיביות וגם אסוציאטיביות (לדוגמה: חיבור וכפל במספרים, AND, OR, XOR).
* ישנן פעולות שהן לא קומוטטיביות ולא אסוציאטיביות (לדוגמה: חיסור וחילוק).
* ישנן פעולות שהן קומוטטיביות אבל לא אסוציאטיביות (למשל: הערך המוחלט של ההפרש, NOR, NAND).
* ישנן פעולות שהן לא קומוטטיביות אבל כן אסוציאטיביות (למשל: הפעולה המוגדרת לפי <math>\ a\#b = a</math>, או כפל מטריצות).

== ראו גם ==

* אלגברה לא אסוציאטיבית

==קישורים חיצוניים==
* 

קטגוריה:אלגברה
*1
קורט לישקה

קורט לישקה (Kurt Lischka; 16 באוגוסט 1909 – 16 במאי 1989) היה קצין אס אס ממוצא פולני, וראש הגסטפו בפריז בזמן כיבוש צרפת במלחמת העולם השנייה. 

== ביוגרפיה ==
לישקה נולד בעיר ברסלאו (כיום ורוצלב שבתחומי פולין). לאחר שסיים לימודי משפטים בברלין עבד בבית המשפט המחוזי בברסלאו.

לישקה הצטרף לשורות האס אס בשנת 1933, וב-1938 קודם לדרגת קצין. בנובמבר של אותה שנה, בזמן אירועי ליל הבדולח, היה לישקה אחראי על מאסרם של כ-30,000 יהודים גרמנים בעיר קלן. בשנת 1939, עמד בראש "המשרד הראשי להגירת יהודים" (בגרמנית: Zentralstelle für Jüdische Auswanderung).
ב-1940 מונה לישקה לעמוד בראש הגסטפו בפריז הכבושה. בתפקידו זה היה אחראי, בין השאר, על גירושם של יותר מ-76,000 בני אדם למחנות ההשמדה. בשנים 1943–1945 היה ממונה על המחלקה לענייני צ'כוסלובקיה בלשכה המרכזית לביטחון הרייך.

לאחר המלחמה חזר לישקה לגרמניה תחת שם מזויף. בשנת 1950 נדון בהיעדרו על ידי בית משפט צבאי בצרפת למאסר עולם. בתחילת 1971 הוקרן בטלוויזיה הישראלית סרט על פושעים נאציים, בהם לישקה, החיים בשלווה בגרמניה המערבית. במרץ 1971 ארגנה העיתונאית הצרפתית ביאטה קלרספלדיחד עם בעלה סרז' קלרספלד, מבצע חטיפה להביא את לישקה מגרמניה לצרפת ולהסגירו למערכת המשפט הצרפתית, אולם המבצע כשל. בסוף 1971 פעלה קלארספלד לארגן חרם של חברות מזון גדולות על עסקים עם לישקה. הפגנות בדרישה להעמיד את לישקה לדין נמשכו במקביל למשפט של קלרספלד על ניסיון החטיפה שהתקיים בשנת 1974. במהלך המשפט הובאו עדויות על פשעיו של לישקה. ביולי 1974 הבטיח קנצלר גרמניה לנשיא צרפת לסתום את הפרצה בחוק שאפשרה ללישקה לחמוק מעונש. בינואר 1975 אושרר בבונדסטאג אמנה צרפתית גרמנית שאפשרה להעמיד לדין בגרמניה פושעים נאציים שביצעו פשעים בצרפת. ביולי 1978 הוגש כתב אישום נגד לישקה והמשפט נפתח באוקטובר 1979. במשך המשפט לישקה שתק וסנגורו טען שהראיות נגדו קלושות. בית המשפט הגרמני גזר על לישקה עונש של עשר שנות מאסר, בקובעו שלישקה ידע היטב מה יהיה גורל היהודים שגירש. בהמשך קוצר עונשו. לישקה השתחרר מהכלא ב-1985, וכעבור ארבע שנים נפטר.

==קישורים חיצוניים==
* [http://www1.yadvashem.org/odot_pdf/Microsoft%20Word%20-%201146.pdf המינהל הצבאי הגרמני בפריז וגירוש יהודי צרפת] - יד ושם

==הערות שוליים==

קטגוריה:פושעי מלחמה נאצים
קטגוריה:אנשי אס אס
קטגוריה:גרמנים
קטגוריה:שואת יהודי צרפת
קטגוריה:אנשי הגסטפו

קטגוריה:גרמנים שנולדו ב-1909
קטגוריה:גרמנים שנפטרו ב-1989
טרטנמולר

אנדרס טרנטמולר (בדנית: Anders Trentemøller; נולד ב-16 באוקטובר 1974), המוכר בשם הבמה טרטנמולר (Trentemøller), הוא יוצר ומפיק מוזיקה אלקטרונית והאוס דני שחי בקופנהגן.

== חייו ==
נולד בוורדינגבורג שבדנמרק. עבר לקופנהגן בתחילת שנות ה-90 של המאה ה-20, שם ייסד להקת רוק. ב-1997 ייסד יחד עם ה-DJ Tom Von Rosen את להקת "Trigbag" הפופולרית שהופיעה בין היתר בפסטיבל היוקרתי רוסקילדה. הלהקה פורקה בשנת 2000. בשנת 2003 חזר טרנטמולר עם האלבום "Trentemller EP" ובשנת 2004 זכה בפרס "Danish DJ Awards" עבור אחד הטראקים שלו (“Le Champagne”).

בשנת 2005 קיבל את פרס "מפיק השנה" ונבחר על ידי קוראי מגזין Groove כיוצר החדש הטוב ביותר של 2005. כמו כן נבחר "Polar Shift" שלו כאחד הטראקים הטובים ביותר של השנה, ו"Du What U Du" כאחד הרמיקסים הטובים ביותר של השנה.

נכון ל-2011, האלבום האחרון שלו "The Last resort" (המפלט האחרון) המשלב מוזיקה אלקטרונית עם רוק ושונה בהרבה מהסגנון המוזיקלי הקודם שלו, זכה בפרסים יוקרתיים בגרמניה ואנגליה בעיקר הודות לאיכות הסאונד, הייחודית והמקוריות. ה-"Essential Mix" שלו נבחר באוקטובר 2006 על ידי המאזינים של רדיו BBC1 ל-Essential MIX הטוב ביותר של השנה.

Trentemøller הוא אמן שהצליח לקנות לעצמו במהרה שם ומוניטין בזירת הטכנו ברחבי העולם הודות לסאונד הייחודי ביצירותיו. מירב האמנים בסצנה האלקטרונית רואים בו חלק מהגל של האוס מינימלי, שמאופיין אצלו באפקטים קוליים מעובדים מאוד המשולבים עם החמימות והעומק של קלידים אנלוגיים. אולם הוא עצמו אינו מגדיר כך את סגנונו. אם המיקסים שלו מתאימים מאוד לריקודים, האלבומים שלו הרבה יותר אינטימיים ונוטים לצדדי הקצב של אלקטרו-ג'אז, וקרובים לפעמים לסגנונו של אמון טובין, אולם מכילים גם את הצד והאמביינט של הגל החדש.

== דיסקוגרפיה ==
ימין
<div style="direction: ltr;">
* 2003: Trentemøller EP (Naked)
* 2004: Beta Boy (Out Of Orbit)
* 2004: Physical Fraction (Audiomatique)
* 2005: Kink (3rd Floor)
* 2005: Polar Shift (Audiomatique)
* 2005: Serenetti (Tic Tac Toe)
* 2005: Sunstroke (Poker Flat)
* 2006: Nam Nam EP (Poker Flat)
* 2006: Rykketid (Audiomatique)
* 2006: Always something better (Poker Flat)
* 2006: The Last Resort CD/LP (Poker Flat)
* 2006: Trendsetta
* 2006: African People (Nam Nam)
* 2007: Moan (Poker Flat)
* 2007: Moan (Dub & Instrumental) (Poker Flat)
* 2007: Take Me Into Your Skin (Nudisco Edit) (Poker Flat)
* 2007: An Evening with Bobi Bros
* 2007: The Trentemøller Chronicles (Audiomatique)
* 2008: Miss You (Audiomatique)
* 2008: Live In Concert EP (Roskilde Festival 2007) (Poker Flat)
* 2008: Vamp / Miss You Remixes (Poker Flat)
* 2009: Harbour Boat Trips - Copenhagen by Trentemøller (hfn music)
* 2010: Sycamore Feeling (In My Room)
* 2010: Into The Great Wide Yonder (In My Room)
* 2010: Silver Surfer, Ghost Rider Go!!! (In My Room)
</div>

== קישורים חיצוניים ==

* 

* [https://web.archive.org/web/20111016214842/http://dancemusic.about.com/od/remixersproducers/a/TrentemollerInt.htm ריאיון עם האמן]

קטגוריה:מוזיקאים דנים
קטגוריה:דנים שנולדו ב-1974
מוזי ורטהיים

משה (מוּזִי) ורטהיים (18 בינואר 1930 – 31 באוגוסט 2016) היה איש עסקים ישראלי, בעל השליטה בחברות בתחום המזון, התקשורת, הנדל"ן והבנקאות, ובהן החברה המרכזית לייצור משקאות קלים זכיינית חברת קוקה-קולה בישראל, בנק מזרחי-טפחות ושידורי קשת.

== ביוגרפיה ==
ורטהיים נולד בירושלים בבית דתי, ועד גיל 15 למד בישיבה. בגיל 17 התגייס לפלמ"ח.

לאחר שסיים את שירותו בצה"ל למד לתואר ראשון במחזור הראשון של הפקולטה למשפטים של האוניברסיטה העברית. בזמן לימודיו עבד ביחידה הכלכלית של שירות הביטחון הכללי שפעלה נגד השוק השחור בתקופת הצנע. לאחר שסיים את התואר החל בהתמחות בעריכת דין, תוך כדי שהוא לומד לתואר שני בפקולטה למנהל עסקים באוניברסיטה העברית. שירת במוסד, ואף שימש מנהל תחנה של המוסד בשווייץ ובאיטליה.

בשנת 1965 פרש מהמוסד והחל לעבוד בחברת התרופות אסיא כמנהל כספים ויצוא.

בשנת 1967 לקח חלק, יחד עם אברהם פיינברג, איל הון יהודי-אמריקני, בהקמת זכיינית חברת קוקה-קולה בישראל, החברה המרכזית לייצור משקאות קלים. בשנים 1973–1980 היה מנכ"ל החברה ומשנת 1980 שימש כנשיאה. בשנת 2001, לאחר מותו של פיינברג, רכש את מניותיו בחברה.

באמצע שנות ה-90 רכש מניות בזכיינית ערוץ 2, שידורי קשת, ולאחר שרכש מחיים סבן את חלקו בה, הוא החזיק ב-51% אחוזים מהחברה.

בשנת 1993 זכה ורטהיים בפרס התעשייה בקטגוריית המזון.

בשנת 1994 רכש כ-26% ממניות בנק המזרחי ובשנת 1997 רכש 25% נוספים, בשיתוף עם האחים עופר נכסים, ובהמשך החזיק ב-20% מבנק מזרחי-טפחות, אשר בבעלותו גם בנק אדנים למשכנתאות.

ורטהיים החזיק בנדל"ן במרינה בהרצליה, בחברת חיפושי הנפט שדות ים, בחברת ההשקעות זינגר-ברנע ובתחנת הרדיו באילת "קול הים האדום", ב-25.5% מחברת הנדל"ן אלוני חץ, וכן בחברת ברגר הולדינגס, בעלת השליטה בדש ני"ע, חברת הברוקרים הפרטית הגדולה בישראל.

בשנת 2004 רכש, באמצעות "החברה המרכזית לייצור משקאות קלים", את יצרנית מוצרי החלב "טרה".

בדצמבר 2005 ניצל ורטהיים את שליטתו בשידורי קשת על מנת לעכב שידור של תחקיר במסגרת התוכנית "עובדה" על אירוע של כמעט-תאונה בחברת ישראייר, וזאת לבקשת נוחי דנקנר, שחברת התעופה נמצאה בשליטתו. לאחר מכן פרסם מאמר ב"ידיעות אחרונות" ובו טען כי זו הייתה טעות מצד שידורי קשת לקנות את "עובדה".

בנובמבר 2012 מונה ורטהיים ליושב ראש זמני של בנק מזרחי-טפחות, במקום יעקב פרי, שהצטרף למפלגת יש עתיד.

ורטהיים עמד בראש עמותת "דע אמת", הנהנית מתרומות של החברה המרכזית לייצור משקאות קלים.

היה חבר מרכז הליכוד, אולם לפי תחקיר, היה מקורב במקביל לאריאל שרון, אהוד אולמרט, יעקב פרי ואהוד ברק. בעבר אף תרם למערכת הבחירות של אהוד ברק ושל מפלגת העבודה.

ורטהיים היה נשוי לחסיה לבית שוורץ, מפיקת דיבוב בטלוויזיה החינוכית, ולהם שני ילדים. בשנותיו האחרונות התגורר במתחם "סי אנד סאן" שבצפון תל אביב.
את שרביט הניהול של עסקיו העביר ורטהיים לילדיו דודי ודרורית עוד כשהיה בפעילות מלאה. ורטהיים בחר בבנו דודי כממשיך דרכו העיקרי, וב-2012 העביר לידיו 63% ממניות החברה המרכזית למשקאות; לבתו דרורית העביר את 37% הנותרים.

==קישורים חיצוניים==
* 
* 
* 
* 
* 
* 

== הערות שוליים ==

קטגוריה:אנשי עסקים ישראלים
קטגוריה:מנכ"לים ישראלים
קטגוריה:דירקטורים ישראלים
קטגוריה:משפחת סלומון (הראש"ז)
קטגוריה:זוכי פרס התעשייה
קטגוריה:אנשי המוסד
קטגוריה:מנכ"לים יוצאי המוסד
קטגוריה:לוחמי הפלמ"ח
קטגוריה:יוצאים בשאלה
קטגוריה:סגל קשת
קטגוריה:מנהלי החברה המרכזית לייצור משקאות קלים
קטגוריה:אנשי היישוב ילידי הארץ
קטגוריה:אנשי עסקים בתחום התקשורת
קטגוריה:בוגרי האוניברסיטה העברית בירושלים: משפטים
קטגוריה:ישראלים שנולדו ב-1930
קטגוריה:ישראלים שנפטרו ב-2016
סוצ'ון

סוצ'ון (כתיב בהנגול: 서천왕, בהאנג'ה: 西川王; ?-292) היה המלך ה-13 בשושלת גוגוריו הקוריאנית אשר שלט בשנים 270-292.

סוצ'ון מלך גוגוריו היה מלכה ה-13 של שושלת גוגוריו הקוריאנית. בנוסף נקרא גם יָאקְלוֹ, יָאקְאוּ וגם סוֹיָאנְג. היה בנו השני של ג'וּנְגצְ'וֹן מלך גוגוריו. למרות ששנת לידתו אינה מתועדת, ידוע כי בשנת 255 לספירה הוכשר סוצ'ון בתור יורש עצר. בשנת 270 ירש את כס אביו כמלך גוגוריו, ולאחר מכן בשנת 271 התחתן עם בתו של אוּסוּ, מושל בחלק המערבי של הממלכה ובן האצולה הבינונית. באותה שנה, לאחר פטירתו של מפקד הצבא אוּמְאוּ מינה סוצ'ון את בנו של אומאו, סָנְגְלוּ, בתפקיד זה.

בשנת 280 בני הסוּשֶן, עם אשר ישב במנצ'וריה המזרחית של ימינו, פלשו לשטחה של גוגוריו. אחיו הצעיר של סוצ'ון, דָלְגָה, פיקד על הצבא שהצליח להניס את הפולשים. במערכה זו כבש את דָנְלוֹסוֹנְג מידי הפולשים, מנהיגם נהרג ושש מאות משפחות הוגלו לדרומה של בּוּיוֹ אשר גבלה צפונית לגוגוריו. בנוסף לכך שועבדו לידי גוגוריו שישה כפרים.

לאחר מכן מינה סוצ'ון את דלגה בתור נסיך ביטחון המדינה ובכך הפך למפקד העליון של הצבא. צבא גוגוריו לאחר מכן המשיך את המערכה מול הפולשים וכבש את כפרי סושן וגם את הכפרים של בני היָנְגְמֶק, שבט נוסף אשר שכן במנצ'וריה המזרחית של ימינו.

בשנת 286 ניסו אחיו הצעירים של סוצ'ון, אִילְאוּ וסוֹבָּל לקשור נגד המלך ולבצע הפיכה צבאית. הם ניסו להונות את חילות הצבא בכך שהפכו לשרי המלך, אך לאחר שמהלך זה כשל הם נעצרו והוצאו להורג.

בשנים 270 ו-288 יצא סוצ'ון למסע ליישוב שִינְסוֹנג אשר במערב המדינה, ככל הנראה משום שהיה מדובר במאחז חשוב בספר המערבי של גוגוריו. ניתן לראות את החשיבות אשר נתן המלך לאזור זה בשל כך שמסעו השני ערך כשמונה חודשים.

בשנת 296 נשדד קברו של סוצ'ון על ידי כוחותיו מורונה הווי, שליט השבט המונגולי שיאנבאי ודוכס ליאודונג אשר לחמו בגוגוריו בשנה זו. לפי המסורת שודדי הקבר נהרגו בעת הביזה וכלי הנגינה אשר הוטמנו בקבר אשר חולל החלו להתנגן והצבא הפולש נס על נפשו.

קטגוריה:קוריאנים
קטגוריה:נפטרים ב-292
נתניאל פילבריק

נתניאל פילבריק (באנגלית: Nathaniel Philbrick ; נולד ב-11 ביוני 1965) הוא היסטוריון וסופר אמריקאי, חתן פרס National Book Award לשנת 2000 על ספרו "In the Heart of the Sea: The Tragedy of the Whaleship Essex". בין ספריו ה"מייפלאואר" על שם הספינה מייפלאואר, העוסק בתחילת ההתיישבות בארצות הברית.

פילבריק נולד ב-1965 בבוסטון שבמסצ'וסטס. הוא סיים את חוק לימודיו ב"טיילור אלדרדייס" (Taylor Allderdice High School) בפיטסבורג שבפנסילבניה, קיבל תואר ראשון באנגלית מאוניברסיטת בראון ותואר שני בספרות אמריקאית באוניברסיטת דיוק.

מתגורר בננטקט, נשוי למליסה ד. פילבריק, ואב לשניים.

==ספריו שתורגמו לעברית==
* נתנִאל פילבריק, בלב הים - סיפור הישרדות. מאנגלית: נֹעה בן־פורת. כפר סבא, אריה ניר הוצאה לאור בע"מ, 2001. 269 עמ'.

==קישורים חיצוניים==

* 

* 

קטגוריה:היסטוריונים אמריקאים
קטגוריה:מחברי ספרי עיון אמריקאים
קטגוריה:בוגרי אוניברסיטת בראון
קטגוריה:בוגרי אוניברסיטת דיוק
קטגוריה:אמריקאים שנולדו ב-1956
קרית המשפט

קרית המשפט הוא כתב עת משפטי היוצא לאור מדי שנה על ידי בית הספר למשפטים של הקריה האקדמית אונו. 

כתב העת נוסד בשנת 2001 והוא עוסק בעיקר בחידושים, בתהליכים ובמגמות במשפט. בין עורכיו היו הפרופסורים מנשה שאוה, דודי שוורץ, עמיחי כהן, ידידיה שטרן וגבריאל הלוי.

==קישורים חיצוניים==
* 

קטגוריה:ישראל: כתבי עת משפטיים
קטגוריה:הקריה האקדמית אונו
הקפצת אבנים

הקפצת אבנים על פני המים
הקפצת אבנים
הקפצת אבנים הוא משחק עתיק שמטרתו לזרוק אבן על פני המים באופן כזה, שהמים מחזירים את האבן חזרה למעלה. הצלחה במשחק נמדדת בכמות ההקפצות או לחלופין במרחק המקסימלי אליו האבן מגיעה. ב-1989 אף הוקמה בארצות הברית אגודת ספורט בשם NASSA המקיימת אליפויות עולם בהקפצת אבנים. שיא העולם בהקפצת אבנים עומד על 88 הקפצות, והוא נקבע ב-6 בספטמבר 2013.

ברעיון הקפצת האבנים נעשה שימוש במלחמת העולם השנייה, כאשר הבריטים השתמשו בפצצות מקפצות לצורך הריסת סכרים גרמניים במבצע נזיפה.

==הסבר מדעי==
מחקרים שנעשו בנושא, הראו שכאשר זורקים אבן בעוצמה מספיקה אל המים, בזווית שקטנה מ-45 מעלות, המים יחזירו את האבן כאילו פגעה במשטח גמיש, בשל מתח פני המים. הזווית האופטימלית להקפצה היא 20 מעלות. זווית קטנה יותר לא תקנה לאבן גובה מספיק לאחר ההקפצה, וכך כמות ההקפצות תהיה קטנה. זווית גדולה יותר תיגרום להקפצה לא יעילה. זווית הזריקה היא הגורם העיקרי בחשיבותו, אך מלבדה חשיבות גם לצורת האבן, שרצוי שתהיה שטוחה. כמו כן רצוי לזרוק את האבן כאשר היא מסתובבת סביב ציר אנכי, על מנת לשפר את היציבות של האבן.

מדען צרפתי בשם Lyderic Bocquet פרסם בשנת 2004מחקר חדש בנושא הקפצת אבנים. לצורך המחקר נבנה רובוט שזרק אבנים בזוויות שונות ובעוצמות שונות. המחקר העלה שאכן הזווית האופטימלית לזריקה, על מנת להגיע למרחק מקסימלי היא °20, אך על מנת להגיע למספר ההקפצות המקסימלי עדיף לזרוק בזווית של 10°. החוקרים הצליחו להגיע ל-41 הקפצות כאשר ירו דיסקית ברוחב 10 סנטימטר בזווית של °10 ובמהירות של 100 קילומטר לשעה.

מחקר שפורסם בשנת 2023 הראה כי אבנים בצורת תפוח אדמה הן הטובות ביותר להקפצה.<ref></ref>

==ראו גם==
* נתז - קליעים עשויים להינתז ממים, בדומה להקפצת אבנים

==קישורים חיצוניים==

* 
* 
* [https://youtu.be/6GWL8Gt-BsQ למה זה כמעט בלתי אפשרי להקפיץ אבן 89 פעמים]. ביוטיוב.
* [https://www.bbc.com/news/uk-wales-64209738 Stone-skimming: 'How I became one of the best in the world'] - מאתר ה-BBC

==הערות שוליים==

קטגוריה:חופים
קטגוריה:משחקי ילדים
שלמה חיים פרידמן

רבי שלמה חיים פרידמן (כונה "ר' שלמה'ניו"; א' בסיוון תרמ"ז, 24 במאי 1887 – כ"ו באב ה'תשל"ב, 6 באוגוסט 1972) היה האדמו"ר מסדיגורה, סופר ועסקן.

==ביוגרפיה==
נולד בסדיגורה שבבוקובינה לרבי ישראל מסדיגורה ולבת-שבע. למד בבית אביו עם מלמדים פרטיים. לפני הבחירות לפרלמנט האוסטרי השתתף בתעמולה לטובת מועמדי הרשימה היהודית הלאומית.

בשנת תרס"ד (1904) נישא לבריינדל לבית הורנשטיין (נפטרה כ"ו באייר תשכ"א). הקים הסתדרות חסידית ציונית בשם "יישוב ארץ ישראל" עם רבי חיים מאיר יחיאל שפירא מדרוהוביץ' והיה שותף לה גם רבי יעקב פרידמן מהוסיאטין. ב-1920 השתתף כציר בוועידה הציונית העולמית בלונדון ובקונגרסים הציוניים בקרלסבאד ולוצרן. לאחר שצורפה ההתארגנות להסתדרות המזרחי הוא שימש כנשיא המזרחי באוסטריה. כתב בעיתונים "מחזיקי הדת", "המצפה", "הצופה" ועוד.

עסק בהצלת יתומים יהודיים באירופה. עלה לארץ בשנת תרצ"ח. התיישב בתל אביב ומונה לאדמו"ר מסדיגורא. נפטר בכ"ו באב ה'תשל"ב כששהה בלונדון לצורכי רפואה.<ref>[http://jpress.org.il/Olive/APA/NLI_heb/SharedView.Article.aspx?href=DAV%2F1972%2F08%2F08&id=Ar00605&sk=8BB0B907 הגיע ארונו של האדמו"ר מסדיגורה], דבר, 8 באוגוסט 1972, עמ' 6.</ref> נקבר בבית הקברות נחלת יצחק שבגבעתיים.<ref>[http://jpress.org.il/Olive/APA/NLI_heb/SharedView.Article.aspx?href=MAR%2F1972%2F08%2F08&id=Ar00913&sk=2E961F79 אלפים בהלוויית האדמו"ר מסדיגורה], מעריב, 8 באוגוסט 1972, עמ' 9</ref>

בנותיו: מרים (לונדון), זהבה (חיפה), הדסה (ניו יורק).

==ספריו==
*דברים בעתם
*חיי שלמה

==קישורים חיצוניים==
* [https://www.mytzadik.com/tzadik.aspx?id=849 אדמו"ר רבי שלמה חיים פרידמן מסדיגורה] באתר MyTzadik
* [https://web.archive.org/web/20130928223953/http://bukowina.org.il/152512/%D7%A1%D7%93%D7%99%D7%92%D7%95%D7%A8%D7%94 הרב פרידמן] באתר [http://www.bukowina.org.il/ ארגון יהודי בוקובינה]
* 
* משה גוטמן, [https://asif.co.il/wp-content/uploads/2021/11/1-12-1.pdf שליח ההשגחה העליונה – לדרכו של ר' שלמה חיים פרידמן מסדיגורה], נתיבה ג, נתיבות, תשפ"א, עמ' 451.
* 

== הערות שוליים ==

שלמה חיים
קטגוריה:אדמו"רים ישראלים
קטגוריה:תל אביב-יפו: אדמו"רים
קטגוריה:וינה: רבנים
קטגוריה:אנשי העלייה החמישית
קטגוריה:פעילי תנועת המזרחי
קטגוריה:אישים שהועלו לקבורה בארץ ישראל
קטגוריה:אישים הקבורים בבית הקברות נחלת יצחק
קטגוריה:ילידי 1887
קטגוריה:ישראלים שנפטרו ב-1972
קטגוריה:אדמו"רים שפרשו מכהונתם
אייל יצחקי

אייל יצחקי (נולד ב-1967) הוא שמאי מקרקעין אשר כיהן כשמאי ממשלתי ראשי משנת 2007 ועד 2011.

==ביוגרפיה==
יצחקי נולד ברמת גן. הוא למד בגמנסיה גן נחום בראשון לציון במגמה הביולוגית. התגייס לצה"ל בשנת 1986 ושירת כקצין מודיעין ביחידה 8200 של חיל המודיעין.

בשנת 1993 סיים תואר ראשון בהצטיינות בכלכלה ומנהל עסקים באוניברסיטת בן-גוריון. בשנת 1995 סיים לימודי תעודה בשמאות מקרקעין באוניברסיטת תל אביב. בשנת 1996 הוסמך כשמאי מקרקעין. כשמאי במגזר הפרטי סייע בשנת 2005 להקמת הוועדה לתקינה שמאית של מועצת שמאי המקרקעין במשרד המשפטים. בהובלתו קבעה הוועדה הגדרה חד ערכית לשטח דירה שאומצה בחוק המכר בשנת 2008. ב-10 ביולי 2007 הצטרף לשירות הציבורי עם מינויו לשמאי הממשלתי הראשי, העומד בראש אגף שומת מקרקעין.

בתחילת תקופת כהונתו פרץ המשבר הכלכלי העולמי שהביא לתנודתיות ולאי וודאות בשוק הנדל"ן הישראלי. בתקופת המשבר, שהתאפיינה בעליות מחירים מתמשכות (בעיקר בנדל"ן למגורים), נסקרה על ידו השתנות מחירי הדירות באופן עצמאי במנותק ממדדי הלשכה המרכזית לסטטיסטיקה לשם ניטור ההשתנות בתקופת המשבר

יצחקי קבע כללי שמאות לפיצוי מפוני גוש קטיף כחלק מיישום תוכנית ההתנתקות, כן קבע עקרונות לפיצויים בגין הפקעה של סוגי נכסים שונים וגיבש קווים מנחים לפתרון סוגיות מיוחדות בענף שמאות המקרקעין. על כללים אלה הושמעה ביקורת מצד בעלי עניין בטענה שהם מצמצמים את מרחב שיקול הדעת בענף.

בשנת 2010 הגיש דו"ח שהמליץ על ביטול הסובסידיה לקרקע שמוענקת לחקלאים על ידי מינהל מקרקעי ישראל וקרא למיכרוז השכירות והחכירה של קרקע חקלאית שבבעלות המדינה.

בשנת 2011 סיים יצחקי את כהונתו והוחלף על ידי טל אלדרוטי. בשנת 2012 מונה לכהן כשמאי מכריע לתקופה של עשר שנים.

יצחקי מתגורר בראשון לציון, נשוי ליעל ואב לשלושה ילדים.

==קישורים חיצוניים==
* 
* אייל יצחקי, [http://www.justice.gov.il/NR/rdonlyres/3D8B97D5-10E8-4477-9B99-4B50C79794C3/21486/ahlusia.pdf השפעת מאפייני האוכלוסייה על מחירי נכסי נדל"ן למגורים], אגף שומת מקרקעין במשרד המשפטים, 11 ביולי 2010

== הערות שוליים ==

קטגוריה:ישראל: שמאות מקרקעין
קטגוריה:שמאים ישראלים
קטגוריה:עובדי משרד המשפטים
קטגוריה:בוגרי גימנסיה גן נחום (ראשון לציון)
קטגוריה:בוגרי אוניברסיטת בן-גוריון בנגב
קטגוריה:ישראלים שנולדו ב-1967
תור (סדרת משגרים)

טיל תור שבראשו ה[[גשושית פיוניר 1]]
תור (באנגלית: Thor) היא סדרת טילים ומשגרים אמריקאים, שפותחו מהטיל הבליסטי הבין-יבשתי PGM-17 Thor. תור הוא הטיל הראשון שהפך לסדרה גדולה שידועה כיום בשם דלתא. נגזרת של טיל תור שימשה ב-2011 כשלב הראשון של משגר דלתא 2.

==היסטוריה==
שיגורו הראשון של טיל תור למשימת חלל היה שיגורו של רכב החדירה של ראש הקרב של טיל האטלס במשימת ניסוי. במשימה זו ובשניים שבאו אחריה השתמשו בטיל תור שעליו הוסיפו שלב שני בשם אייבל. שלוש המשימות נכשלו.

לאחר מכן לקחו את שלב האייבל ושיפרו אותו כך שנוסף לו עוד שלב ונקרא בשם אייבל 1. במשגר זה השתמשו כדי לשגר את הגשושית פיוניר 0 ב-17 באוגוסט 1958 אבל הטיל התפוצץ יחד עם הגשושית 77 שניות לאחר השיגור.

ב-7 באוגוסט 1959 משגר זה שיגר בהצלחה את הלוויין אקספלורר 6 למסלול סביב כדור הארץ. לוויין זה היה הראשון שצילם תמונות של כדור הארץ ממסלול ושלחם לכדור הארץ.

ב-13 באפריל 1961 שימש משגר תור שעליו הורכב שלב חדש בשם אייבלסטאר (Ablestar) לשיגור הלוויין טרנזיט 1B שהיה לוויין הניסוי הראשון שהראה היתכנות של שימוש בלוויינים ככלי ניווט. במשגר זה התשמשו למספר שיגורים נוספים.

מיוני 1959 עד מאי 1963 שימש משגר תור בעל שלב שני בשם אגנה לשיגור מספר לווייני ריגול אמריקנייםשהיו חלק של מיזם קורונה.

שיפור רביעי של משגר תור, תור-דלתא, הפך להיות הנגזרת המצליחה ביותר של טיל התור. ממשגר זה נוצרו נגזרות נוספים הידועים כיום בשם דלתא.

לטיל התור היו נגזרות נוספות. שימוש במשגרים של הסדרה הופסק בשנת 1980.

==משגרים שפותחו==
{| class="toccolours sortable" border="1" cellspacing="0" cellpadding="2" style="margin:auto; text-align:center; border-collapse:collapse; margin-right:0; margin-right:auto;"
|- style="background:#a0b0ff;"
! שם !! שיגור ראשון !! שיגור אחרון !! סך השיגורים !! הצלחות 
|-
| תור-אייבל || 1958 || 1960 || 16 || 10 
|-
| תור-אג'ינה || 1959 || 1963 || 69 || 31 
|-
| תור-אייבלסטאר || 1960 || 1965 || 19 || 12 
|-
| תור-דלתא || 1960 || 1962 || 12 || 11 
|-
| תור DSV-2 || 1962 || 1980 || 39 || 32 
|-
| תור-בורנר || 1965 || 1976 || 24 || 22 
|-
| תוראד-אג'ינה || 1966 || 1972 || 43 || 40 
|-
| תור DSV-2U || 1976 || 1980 || 5 || 4 
|}

==קישורים חיצוניים==

* 

קטגוריה:משגרים אמריקאיים
קטגוריה:סדרת משגרי תור
גשר בר-יהודה

הגשר מלמטה עם שלט הנצחה ל[[ישראל בר-יהודה איש יגור]]
מבט צפונה על הגשר
גשר בר-יהודה הוא גשר על נחל הירקון לאורך רחוב אבן גבירול בתל אביב, הקרוי על שמו של ישראל בר-יהודה, פעיל ציוני, חבר הכנסת ושר בממשלת ישראל. 

==היסטוריה==
עם הבשלת תוכנית ל', עלתה בתחילת שנות ה-60 תוכנית להארכת רחוב אבן גבירול צפונה, תוך בניית גשר על הירקון. על פי התוכנית, אורך הגשר אמור היה להגיע ל-200 מטר. בסוף שנת 1963 פתחה עיריית תל אביב בתחרות אדריכלית לתכנון הגשר ועד המועד האחרון הוגשו 44 הצעות. ביוני 1964 בחר חבר השופטים את תוכניתם של פרופסור דוד יצחקי ומיכאל בורט. התוכנית התקדמה בעצלתיים ובשנת 1965 הייתה העירייה קרובה להוצאת מכרז להקמת הגשר. באופן זמני נעשה שימוש בגשר אוסישקין הסמוך, שהונח במקומו לקראת מצעד צה"ל בשנת 1965 ונרכש בידי עיריית תל אביב לקראת סוף שנת 1967.

ביולי 1966 הוציאה העירייה מכרז להקמת הגשר בו זכתה חברת רסקו ובספטמבר 1967 הונחה אבן פינה לגשר הקבוע. אורך הגשר המתוכנן היה 172 מטר ורחבו 38 מטר עבור ארבעה נתיבים לכל כיוון. אולם בשלב ראשון הוחלט להקים את הגשר ברוחב של 19 מטר בלבד, עם שני נתיבים לכל כיוון ועל כן הגשר נבנה עם סטייה קלה מהקו הישר של רחוב אבן גבירול. בעת בניית הגשר הוא היה הגשר הגדול ביותר בישראל. הגשר נחנך ב-9 בדצמבר 1970. פתיחת הגשר הביאה לעומסי תנועה כבדים ברחוב אבן גבירול והרעיון להרחיב את הגשר לארבעה מסלולים לכל כיוון נזנח.

==ראו גם== 
*גשר אוסישקין

==קישורים חיצוניים==

*

==הערות שוליים==

בר-יהודה
קטגוריה:הצפון הישן: תחבורה
קטגוריה:הצפון החדש: תחבורה
קטגוריה:רחוב אבן גבירול
קטגוריה:הנצחת ישראל בר-יהודה
סימה סאמר

סימה סאמר (בפשטו: سيما ثمر; בפרסית: سیما سمر; נולדה ב-3 בפברואר 1957) היא פוליטיקאית, רופאה ופעילת זכויות אדם אפגנית. 

==ביוגרפיה==
סאמר נולדה במחוז ע'זני שבאפגניסטן בת למשפחה מהמיעוט ההאזארי. סיימה את לימודי הרפואה באוניברסיטת קאבול ב-1982, עבדה בבית חולים ממשלתי בקאבול אך נאלצה לעזוב את משרתה ועברה לטפל בחולים במחוז הולדתה. 

לאחר שהמשטר הקומוניסטי עצר והעלים את בעלה ב-1984, נמלטה סאמר עם בנה לפקיסטן, בה שימשה כרופאה במחנה פליטים, ב-1989 הקימה את ארגון ומרפאות השוהדה, שסיפקו שירותי רפואה וחינוך לנשים וילדות פליטות מאפגניסטן. עשרות בתי ספר של הארגון נפתחו לאורך השנים ברחבי אפגניסטן, בתקופת הטליבאן היוו את האלטרנטיבה היחידה לבנות לזכות בהשכלה תיכונית, כמו כן הפעיל הארגון מוסדות השכלה חשאיים לנשים, בבירה קאבול. 

לאחר נפילת משטר טליבאן, חזרה סאמר לאפגניסטן ובדצמבר 2002 מונתה לסגניתו של נשיא הממשל האפגני הזמני, חאמיד כרזאי והשרה לענייני נשים בקבינט שלו. היא נאלצה לפרוש מהממשלה ביוני 2003 לאחר איומים מצד גורמים אסלאמיים קיצוניים שהתנגדו לביקורתה על דיני השריעה, ובפרט התנגדותה ל"פורדה" (הסתרת האישה מזרים) ולחובת לבישת בורקה. 

סאמר עומדת בראש הנציבות האפגנית העצמאית לזכויות האדם. באוגוסט 2005 מונתה לשליחת הוועדה לזכויות אדם של האו"ם לסודאן. 

לאורך השנים זכתה בהוקרות ובפרסים רבים, בהם עיטור מסדר קנדה בדרגת קצין ב-2009, בפרס גזן ההולנדי ב-2011 וב-2012 בפרס הקיום הנכון.

==קישורים חיצוניים==

* [http://shuhada.org.af/?p=62 ד"ר סימה סאמר] באתר ארגון השוהדה
* [http://news.bbc.co.uk/2/hi/south_asia/1695842.stm פרופיל] באתר ה-BBC

==הערות שוליים==

קטגוריה:ילידות 1957
קטגוריה:פוליטיקאים אפגנים
קטגוריה:רופאים אפגנים
קטגוריה:פליטים
קטגוריה:סגני נשיאים
קטגוריה:זוכי פרס הקיום הנכון
קטגוריה:חברי מסדר קנדה
קטגוריה:שרים לענייני נשים
קטגוריה:זוכי פרס גזן
תאוריית האוטר

תאוריית האוּטֵר או תאוריית המְחַבֵּר ("Auteur" הוא "מחבר" בצרפתית) היא תאוריה קולנועית, הגורסת כי סרט קולנוע משקף את החזון היצירתי האישי של הבמאי, כאילו הוא היה ה"אוטר" (המחבר) העיקרי. לפי התאוריה, על אף היותו של סרט קולנוע תוצר של תהליך הפקה תעשייתי, ולפעמים אפילו בגלל זה, בסופו של דבר - קולו היצירתי של האוטר הוא ייחודי מספיק, על מנת להתבלט מעבר להשפעות של שאר הגורמים המעורבים בתהליך היצירה (בין השאר אולפני הקולנוע), שהוא עבודה קולקטיבית של בעלי מקצועות רבים ושונים. במקרים מסוימים, מפיקי סרטים בפועל נחשבים לבעלי השפעה על הסרטים שהם מפיקים, בדומה לזו של במאים-אוטרים.

במילים אחרות: על אף שסרט קולנוע הוא תוצר של בעלי מקצועות רבים ושונים, עדיין ניתן להשוות בין סרטיו השונים של במאי מסוים, למצוא בהם קווי דמיון משותפים ולראות בהם את "חתימת ידו האישית".

מהבמאים המוקדמים שניתן למנותם כאוטרים: פרנק קפרה, הווארד הוקס, אלפרד היצ'קוק, ז'אן רנואר ואורסון ולס.

תאוריית האוטר השפיעה על ביקורת הקולנוע מאז 1985, לאחר שזכתה לתמיכתו של הבמאי ומבקר הקולנוע פרנסואה טריפו, ושימשה ככלי לניתוח של סרטים אשר היה מקושר, במקור, עם הגל החדש בקולנוע הצרפתי ועם מבקרי הקולנוע הצרפתיים שכתבו ביקורות בעבור "מחברות הקולנוע". שנים מאוחר יותר, התאוריה המשיכה להתפתח באמצעות מבקר הקולנוע של העיתון "וילג' ווייס" אנדרו סאריס.

== דמות האוטר במבט ארס פואטי ==
במחקר שערכו דר' שלומית ליר ופרופ' ליאת איילון על דמות האוטר, החוקרות בחנו במבט השוואתי את סרטיהם של גור בנטביץ' קצפת ודובדבנים, של אלמודובר כאב ותהילה ושל בוב פוסי כל הג'אז הזה . החוקרות ציינו את האופן בו שלושת הסרטים הארס פואטיים מתכתבים עם יצירתו של פליני שמונה וחצי באופן בו הם עוסקים בדמויות של במאים ועולמם הפנימי, ובמקומו של היוצר ביחס לתהליך היצירה. 

שתי החוקרות התייחסו לתפיסה התרבותית של הגאונות כגברית מעיקרה ולאופן בו היא מתקשרת למיתוס האמן המיוסר. הן הצביעו על האופן שבו האוטר, כיוצר הטוטאלי, המבקש להטביע את חותמו על כל פרט ומעורב לחלוטין בעולם אותו הוא מייצר, עלול ללכת לאיבוד בתהליך היצירה. דבר שבא לידי ביטוי הן במצבו הבריאותי והן במצבו הנפשי של דמות הבמאי המוצגת במרכזו של כל אחד מהסרטים.
.

==ביקורת==

בספרו "איך לכתוב תסריט" חלק התסריטאי ואיש האקדמיה הישראלי קובי ניב על תורה זו, וטען ש"עשיית סרט היא עבודת צוות", ולא יצירה של אדם אחד. אם כי, בספר שכתב חמש שנים לאחר מכן, "על מה הסרט הזה?", חזר בו וטען שלסרט אכן יש יוצר יחיד, אך זהו התסריטאי, שיוצר לבדו את מסעו של הגיבור הקולנועי. בבמאי ראה המוציא לפועל של יצירת התסריטאי. לדבריו, הסרט הוא "קודם כול יצירה אישית של התסריטאי".

== ראו גם ==
* מות המחבר
* מהו מחבר?

==הערות שוליים==

קטגוריה:חקר קולנוע
ניוגטי פאייאודבר

התחנה בתמונה מראשית [[המאה ה-20]]
ניוגטי פאייאודבר (בהונגרית: Nyugati pályaudvar, מילולית: תחנת הרכבת המערבית) היא תחנת רכבת מרכזית בבודפשט, לצד תחנת הרכבת המזרחית (קלטי; Keleti pályaudvar) ותחנת הרכבת הדרומית (דלי; Déli pályaudvar).

== פעילות ==
התחנה נמצאת בצפון פשט, על השדרה הגדולה", בכיכר הנושאת את שמה. התחנה, שהוקמה ב-1875 על ידי חברת אייפל הצרפתית (מקימת מגדל אייפל), ניצבת על מקומה של תחנת הרכבת הראשונה בבירה ההונגרית. התחנה ההיסטורית הוקמה ב-1846 ושירתה את קו הרכבת בודפשט-ואץ. היא נהרסה לצורך הרחבת השדרה והקמת התחנה הנוכחית. התחנה נחנכה ב-28 באוקטובר 1877, שמה "המערבית" נגזר משמה של חברת הרכבות האוסטרו הונגרית ולא ממיקומה הגאוגרפי.

התחנה בנויה באופן סימטרי משני מבני אבן שביניהם מתנשא מבנה ברזל וזכוכית בצורת גג משולש. הכניסה מן הרחוב נעשית מבעד לאכסדרת עמודים מפורזלים. מעל למרכז הכניסה הראשית מוצב שעון גדול. 

התחנה משרתת רכבות פנים, בקווי "עיקול הדנובה" (סנטאנדרה-וישגראד-אסטרגום) ופנים המדינה (ואץ; סולנוק-סגד; קצ'קמט). כן משרתת התחנה את קו הרכבת ממרכז הבירה אל נמל התעופה פרנץ ליסט (לשעבר פריהייד').

כיכר התחנה (המכונה כיכר ניוגטי) וסביבתה הפכו למרכז תחבורתי, עם תחנה סופית/מרכזית למספר קווי אוטובוס ותחנה בקו M3 של הרכבת התחתית של בודפשט. ב-1999 הוקם לצד התחנה קניון West End הענק (186,000 מ"ר שטחו הכולל).

== גלריה ==
<gallery>
Train Station Budapest 023.jpg|מבט על אכסדרת העמודים המפורזלים 
MAV 4824-020 02.JPG|רכבת בתחנה
Nyugati-pu-budapest-innen.jpg|פנים אולם הנוסעים
</gallery>

==קישורים חיצוניים==
* 

* [http://hampage.hu/trams/vaciutesujpest/e_nyugati.html תחנה הרכבת באתר תחבורה בבודפשט] 
* [http://www.vasutallomasok.hu/allomas.php?az=buny אתר מפורט על תחנה] 

קטגוריה:בודפשט: תחנות רכבת
רב אחא בר אביי

רב אחא בר אביי היה אמורא שחי בדור השישי לאמוראי בבל.

הוא דן בהלכה עם רבינא. הרב אהרן היימן טוען, שרב אחא לא היה בנו של אַבַּיֵּי האמורא מהדור הרביעי, מכיוון שהוא מזכיר את שמו כ"אביי", ולא התייחס אליו כאביו.

==קישורים חיצוניים==

* 
* 

==הערות שוליים==

קטגוריה:הדור השישי לאמוראי בבל
מאזדה 2

מאזדה 2 (אנגלית: Mazda2, נקראת גם: מאזדה דמיו, Mazda Demio) היא מכונית סופרמיני מתוצרת יצרנית הרכב היפנית מאזדה שהוצגה ב-1996. בעבר שווקה גם תחת השמות מאזדה 121, ומאזדה מטרו. הדור השלישי של המאזדה 2 זכה בתואר מכונית השנה לשנת 2008.

==הדור הראשון (DW)==
הדור הראשון של המאזדה 2, שנת 2000
המאזדה 2 הוצגה ביפן בתקופה בה נשמעה ביקורת רבה על החברה ונחלה הצלחה גדולה, ובישרה את הצלחתם של מכוניות המיניואן כמו אופל מריבה, פיאט אידאה ורנו מודוס. ייצור הדגם החל ב-1996 והשתמש בפלטפורמת ה-DW. הדגם עודכן בשנת 1999 עם שיפורים כגון סינון אוויר ותיבת הילוכים אוטומטית.

==הדור השני (DY)==

==הדור השלישי (DE)==

הדור השלישי של המאזדה 2 נבנתה על פלטפורמת DE (החדשה מסדרת D שפותחה על ידי מאזדה), שבה השתמשה גם פורד ליצירת מודל 2008 של הפורד פיאסטה. היא עשויה חומרים קלים ומפחיתה את ממדי המכונית. באוגוסט 2010 דווח כי נמכרו כ-400,000 יחידות באירופה, אוסטרליה ויפן.

דגם Haima 2 מתוצרת יצרנית הרכב הסינית Haima Automobile (שם רשמי: "FAW Haima Automobile Co., Ltd") שנבנה בסין, התבסס על "מאזדה 2" דור שלישי.

==הדור הרביעי==
270px
הדור הרביעי של המאזדה 2 מוצע בשתי גרסאות - 5 דלתות (האצ'בק) ו-4 דלתות (סדאן) הנקראת "דמיו". הדגם עושה שימוש בשפת העיצוב "קודו" העדכנית של החברה. בחזית ה-2 עומד מנוע בנזין בנפח 1.5 ל׳, המפיק 111 כ"ס ומשודך לתיבת הילוכים אוטומטית בעלת 6 מהירויות. המאזדה 2 מאובזרת במיוחד בהשוואה לקודמתה או למתחריה; החל ממערכת המולטימדיה המקורית (המוכרת מדגמים אחרים של החברה) וכלה במערכות בטיחות מתקדמות כגון בלימה אוטונומית ועוד.

בנובמבר 2017 שווקה בישראל מתיחת הפנים של ה-2, המציגה עדכון לתא הנוסעים שכולל גלגל הגה חדש, בידוד רעשים טוב יותר, תצוגה עילית חדה וצבעונית יותר ומערכת מולטימדיה מעודכנת. מנוע ה-1.5 ל׳ נותר ללא שינוי.

==מכירות==
{| class="wikitable sortable"
|-
! שנה !! אירופה !! ארצות הברית !! סין
|-
| 2002 || 52 || - || -
|-
| 2003 || 26,636 || - || -
|-
| 2004 || 42,229 || - || -
|-
| 2005 || 35,183 || - || -
|-
| 2006 || 32,541 || - || -
|-
| 2007 || 33,858 || - || -
|-
| 2008 || 72,638 || - || 13,692
|-
| 2009 || 75,425 || - || 22,634
|-
| 2010 || 52,838 || 3,021 || 21,680
|-
| 2011 || 38,251 || 13,952 || 8,981
|-
| 2012 || 30,023 || 19,315 || 3,049
|-
| 2013 || 23,604 || 11,757 || 1,345
|-
| 2014 || 24,289 || 13,615 || 996
|-
| 2015 || 35,478 || 297 || 152
|-
| 2016 || 36,463 || 3 || -
|}

==קישורים חיצוניים==

* [https://web.archive.org/web/20160304034817/http://www.mazda.co.il/default.asp?catid=%7BC41B2427-738B-4E14-B231-750E65CFF218%7D מאזדה 2], באתר מאזדה ישראל

==הערות שוליים==

קטגוריה:מכוניות סופרמיני
קטגוריה:דגמי מכוניות שהושקו ב-1996
2
קטגוריה:מכונית השנה בעולם
קטגוריה:כלי רכב יפניים
קטגוריה:כלי רכב המיוצרים בסין
קטגוריה:כלי רכב המיוצרים בתאילנד
קטגוריה:כלי רכב המורכבים בקולומביה
דלתא A

הדלתא A או תור-דלתא A היה משגר לוויינים אמריקאי ששימש לשיגור שתי משימות אקספלורר באוקטובר 1962. הטיל היה נגזרת של התור-דלתא והיה בן למשפחת טילי הדלתא.

שלבו הראשון של המשגר היה טיל תור. שלבו השני היה שלב בשם דלתא A (שהיה שיפור של שלב הדלתא המקורי) והשלב השלישי היה שלב בשם אלטאיר 1.

שני השיגורים בוצעו ב-LC-17B מנמל החלל קייפ קנוורל והושלמו בהצלחה. בשיגורים אלו שוגרו הלוויינים אקספלורר 14 ואקספלורר 15.

==ראו גם==
*משגר לוויינים
*תוכנית אקספלורר

==קישורים חיצוניים==

* [http://astronautix.com/lvs/deltaa.htm Encyclopedia Astronautica Delta A (אנגלית)]

קטגוריה:סדרת טילי דלתא
רב אחא בר אדא

רב אחא בר אדא הוא אמורא שחי בדור השני, השלישי והרביעי לאמוראי בבל.

הוא היה תלמידו של רב (כעדות בנו רב פפא שמסר אמרה משמו של אביו ששמע מרב), אך את עיקר תורתו קיבל מרב המנונא. זמן קצר עלה לארץ ישראל ומשם מסר עדויות לחכמי בבל, אחת מהן: במערבא פסקי לה להאי קרא לתלתא פסוקי (=בארץ ישראל חילקו מקרא זה לשלושה פסוקים: .

הוא האריך ימים וכתב ידו רטט. במסכת בבא בתרא מסופר כי רצו לזייף את כתב ידו הרוטט וחתימתו על שטר בטכניקה מסוימת, אך רבא גילה את המזימה מכיוון שהוא זכר שהוא לא חתם לפני רב אחא בר אדא על השטר מפני כבודו, שהיה זקן ממנו. עם זאת מכיוון שרבא היה גדול הדור, רב אחא שאל את שאלותיו לרבא.

==קישורים חיצוניים==

* 
* 

==הערות שוליים==

קטגוריה:הדור השלישי לאמוראי בבל
קטגוריה:תלמידי רב
סוחומי באסקט

סוחומי באסקט (בגאורגית: სოხუმი) היא קבוצת כדורסל גאורגית מהעיר סוחומי, המתמודדת בליגת העל הגאורגית.

הקבוצה הוקמה בשנת 1991 בעיר סוחומי. כשהתחילה מלחמת אבחזיה באוגוסט 1992, נמלטו אנשי המועדון מאזור אבחזיה (שנשאר מנותק משאר המדינה) לאזור הגאורגי והחלו לקיים את משחקי הקבוצה בעיר טביליסי.

בעונת 2010/11, הפסידה הקבוצה בחצי גמר הפלייאוף לקבוצת ארמייה טביליסי שזכתה לבסוף באליפות.

בעונת 2011/12 השתתפה הקבוצה לראשונה במוקדמות היורוצ'לנג', אך הפסידה לקבוצת מינסק 2006 בסיכום שני מפגשים. בסיום העונה שוב הגיעה הקבוצה עד לחצי גמר הפלייאוף ושוב נוצחה על ידי ארמייה טביליסי.

==תארים והישגים==
*הליגה הגאורגית:
**חצי גמר: 2011, 2012

==שחקנים בולטים בסגל==
* לאשה פרגאלאווה
* גיורגי קווטנדזה
* איראקלי סורדיה
* גלא קופליאני
* סרגו אטואשוילי
* פרנקלין רובינסון
* פייר פירס
* מארק סאלירס
* ברנדון גיי

==שחקני עבר בקבוצה==
* ניקולוז צכיטישווילי
* מיקה מטרוולי

==קישורים חיצוניים==
*[https://web.archive.org/web/20111028151404/http://www.sokhumibc.com/ האתר הרשמי של המועדון] (אנגלית/רוסית/גאורגית)
*[http://www.fibaeurope.com/cid_KNce8jInH7Qj1EsyH5rjn2.pageID_uSJGRXP7Joksvc6vHhaVc1.compID_BYg5Rb55Jw-G5I3MZ6JB01.season_2012.roundID_8643.teamID_97443.html פרופיל הקבוצה באתר פיב"א אירופה]

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:קבוצות כדורסל גאורגיות
קטגוריה:סוחומי
פסיכוזה שלאחר לידה

פסיכוזה שלאחר לידה (באנגלית: Postpartum psychosis) היא הפרעה נפשית המאופיינת בסימני פסיכוזה אצל האם לאחר הלידה. התסמונת מתוארת על ידי הופעת דיכאון, מחשבות שווא ומחשבות של האם לפגוע בעצמה או בתינוק. ההיארעות נעה בין 1-2:1000, כאשר כ-50% עד 60% מהמקרים התרחשו לאחר לידת הילד הראשון.

נדרשת הערכה זהירה למחשבות הקשורות לפגיעה בתינוק או מחשבות אובדניות, מאחר שקיימים תיאורי מקרה, גם אם נדירים, על הוצאתן לפועל של המחשבות הללו. קיים קשר חזק בין פסיכוזה שלאחר לידה לבין הפרעות מצב רוח כגון דיכאון מג'ורי והפרעה דו־קוטבית.

אצל 50% מהנשים יש היסטוריה משפחתית של הפרעות מצב רוח. כיום ההנחה היא שהפסיכוזה היא למעשה אפיזודה של הפרעת מצב רוח (דו-קוטבית או דיכאונית). שני שלישים מהחולות חוות אפיזודה נוספת במהלך השנה שלאחר לידת התינוק. הפסיכוזה עלולה להתחיל תוך ימים ממועד הלידה אולם לרוב מתרחשת תוך שבועיים עד שלושה וכמעט תמיד תוך 8 שבועות ממועד הלידה. לרוב יש תלונות על עייפות, נדודי שינה וחוסר רוגע, ויש התקפים של בכי ושל אי יציבות רגשית. לאחר מכן מתפתחים חשדנות, בלבול, חוסר קוהרנטיות ואמירות לא רציונליות וכן דאגות אובססיביות הקשורות למצב בריאותו של התינוק ולרווחתו. לעיתים יש מחשבת שווא שהתינוק בעל מומים. לעיתים המטופלות מכחישות את הלידה, ומציינות כי הן לא נשואות או בתולות וכן הלאה.

לעיתים יש הזיות שמיעה המורות לאם להרוג את התינוק או את עצמן. כמו כן מתוארות תלונות על חוסר יכולת ללכת, לעמוד או לנוע. 

לרוב קיים תהליך המקדים את הפסיכוזה עצמה, המאופיין בחוסר שקט, אי יציבות רגשית, אינסומניה וחסרים קוגניטיביים קלים. כאשר מתרחשת הפסיכוזה עצמה, החולה מהווה סכנה לעצמה ולתינוק - במחקר נמצא כי 5% מהאימהות התאבדו ו-4% רצחו את תינוקיהן. 

הריונות נוספים מקושרים בעלייה בסיכון לאפיזודה פסיכוטית נוספת, לעיתים עד כדי 50%. 

כאשר הצוות הרפואי חושד בפסיכוזה שלאחר לידה, מתבצעת בדיקה לשלילת מצבים נוספים אשר עלולים לעורר פסיכוזה, כגון פסיכוזה כתוצאה ממצב רפואי כללי (תת פעילות של בלוטת התריס, תסמונת קושינג) או כתוצאה משימוש בחומרים (למשל פנטזוצין לכאב או תרופות ליתר לחץ דם). מצבים נוספים יכולים לכלול זיהומים, רעלת הריון וגידול סרטני. 

פסיכוזה שלאחר לידה מהווה מצב חירום רפואי, וניתן לה טיפול בתרופות אנטי פסיכוטיות המשולבות עם ליתיום וכן נוגדי דיכאון. עם זאת, אין לתת טיפול תרופתי לאישה מניקה, לאור תופעות לוואי מרובות הקיימות בתרופות אלו. 

לאחר הפסיכוזה הטיפול המומלץ הוא בפסיכותרפיה הממוקדת בעזרה לאם לקבל ולהבין את תפקידה כאם. לעיתים נדרשת הגברת התמיכה מצד בן הזוג ומהסביבה הקרובה. במרבית המקרים יש שיעורי ריפוי גבוהים. פרוגנוזה טובה של ההפרעה מקושרת לתמיכה משפחתית, כמו גם למצבה של האם טרם האפיזודה.

==ראו גם==
*דיכאון סב לידתי
==לקריאה נוספת==
<div style="direction: ltr;">
* Synopsis of psychiatry, 10th edition
</div>

==הערות שוליים==

קטגוריה:תסמונות התנהגותיות הקשורות להפרעות פיזיולוגיות ולגורמים גופניים
קטגוריה:הפרעות נפשיות והתנהגותיות
קטגוריה:הפרעות הקשורות להיריון וללידה
קטגוריה:נשים ובריאות הנפש
פורמולה רנו

מרוץ במסגרת פורמולה רנו בריטניה שנערך ב[[אולטון פארק]]
פורמולה רנו היא קטגוריית מרוצי פורמולה שנוסדה ב-1971. מרוצי פורמולה רנו נחשבים לרמת מתחילים בתחום מרוצי המכוניות. הנהגים מפתחים את יכולת הנהיגה שלהם והמצטיינים עוברים להתחרות בקטגוריות גבוהות יותר כגון פורמולה 3. קטגוריית מרוצים זו זוכה לפופולריות במקומות רבים וסדרות אליפות פורמולה רנו מתקיימות במדינות שונות. מנועי המכוניות מיוצרים על ידי חברת רנו המארגנת חלק מסדרות המרוצים ובחלק משמשת כנותנת חסות. הסדרות מתקיימות בשלוש רמות לפי נפח המנוע: 1.6 ליטר, 2 ליטר ו-3.5 ליטר.

בדצמבר 2011 התקיים מרוץ הפורמולה רנו הראשון בישראל.

==קישורים חיצוניים==

* [http://www.renault-sport.com/ רנו ספורט] - חטיבת הספורט המוטורי של רנו

קטגוריה:תחרויות ספורט מוטורי
גריפין דאן

תומאס גריפין דאן (באנגלית: Thomas Griffin Dunne נולד ב-8 ביוני 1955)
הוא שחקן, מפיק ובמאי קולנוע אמריקאי. היה מועמד פרס אוסקר לסרט הקצר ביותר בתור במאי, פרס גלובוס הזהב ופרס אמי בתור שחקן על הופעותיו בסרט "שגעון של לילה" ובסדרה "פרייז'ר".

==חיים אישיים==
דאן נולד בניו יורק סיטי, בנם של הפעילה החברתית אלן בטריז ושל הסופר, מפיק והעיתונאי דומיניק דאן.
אחותו השחקנית דומיניק דאן נרצחה בגיל 22.
למד ב"מכללת מדינת קולורדו" ועזב בגיל 18 לניו יורק כדי להיות שחקן.
דאן היה נשוי לשלוש נשים, המפיקה קייט פורטה למשך שנה, לשחקנית קארי לוול איתה לדאן ילדה אחת ולאשתו השלישית והנוכחית אן בינגמן.

==קריירת משחק==
התפרסם לראשונה בקומדיית האימה "זאב אמריקאי בלונדון" בתפקיד הסטודנט ג'ק גודמן שנהרג בתחילת הסרט וחוזר כרוח.
בשנת 1985 עבד דאן ביחד עם מרטין סקורסזה והפיק איתו את הקומדיה "שגעון של לילה", בסרט גם לקח דאן חלק כשחקן הראשי והועמד לפרס גלובוס הזהב על הופעתו בתור פול האקט, פקיד הנקלע לשרשרת אירועים מוזרים.
ב-1987 שיחק לצידה של מדונה בקומדיית הפשע הרומנטית "מי הנערה הזו?" בתפקיד עורך הדין לודון טראוט, ושיחק בסרטו של ג'ון לנדיס "נשות האמזונס על הירח".

ב-1988 השתתף בדרמת הצלילה של לוק בסון "הכחול הגדול", ב-1991 בקומדיה "החברה שלי" בתור מר ביקסלי המורה של ואדה סולטנפוס וב-1994 בדרמה ההיסטורית של רוברט רדפורד "חידון האשליות".
בשנת 1996 הועמד לפרס אמי על הופעת אורח שעשה בסדרה הקומית "פרייז'ר".

בשנת 2001 שיחק בסרט "פיניירו". בשנת 2002 שיחק בקומדיה "לא יכול בלי". בשנת 2006 שיחק בסרט הדרמה "עבדות" לצד מייקל אנגרנו, ושיחק בסדרת הטלוויזיה שלא האריכה ימים "3 ק"ג", ברשת CBS. 

בשנת 2007 בדרמה "מלאכי שלג" בתור הפרופסור דון פרקינסון ולאחרונה בדרמה "אתמול בלילה". בשנת 2008 שיחק בדרמה הקומית "באק האוורד הגדול" בכיכובם של טום הנקס וג'ון מלקוביץ'.

בשנת 2015 שיחק בקומדיה הרומנטית "מצב רגיש", בכיכובם של ג'ייסון סודייקיס ורבקה הול.

=== כבמאי וכמפיק ===
בקריירה שלו במפיק עבד דאן ביחד עם מרטין סקורסזה בקומדיה השחורה "שגעון של לילה", עליה זכה דאן ביחד עם שני מפיקים נוספים בפרס הסרט העצמאי הטוב ביותר של פרס אינדפנדנט ספיריט ועם סידני לומט, איתו הפיק את דרמת ההתבגרות "אהבה במלכוד".
ב-1990 הפיק את הדרמה הארוטית "כשגבר אוהב אשה" וב-1996 את הקומדיה המוזיקלית "הדירה של ג'ו".
ב-1995 הועמד לפרס האוסקר בקטגוריית הסרט הקצר הטוב ביותר על עשיית הסרט "דוכס הגרוב".
ב-1997 ביים את סרטו הראשון, הקומדיה הרומנטית "מכורים לאהבה".
ב-1998 ביים את סרטו המצליח בקריירה כבמאי, הפנטזיה הקומית "קסם מעשי" בכיכובן של זוכות האוסקר סנדרה בולוק וניקול קידמן.
ב-2005 ביים והפיק את דרמת הנעורים הספרותית "אנשים ללא מורא".
ב-2008 ביים את הקומדיה הרומנטית "בעל מזדמן" בכיכובם של אומה תורמן וקולין פירת'.

==קישורים חיצוניים==

קטגוריה:ניו יורק: אישים
קטגוריה:שחקני קולנוע וטלוויזיה אמריקאים
קטגוריה:במאי קולנוע אמריקאים
קטגוריה:מפיקי קולנוע אמריקאים
קטגוריה:אמריקאים שנולדו ב-1955